50 
TÁRSULATI ÜGYEK. 
5. I)r. Traxler László : « Ephydatia fossilis, a fosszil édesvízi szivacsok egy 
új faja» czímű értekezését bemutatja dr. Staub Móricz e. titkár. Kevés az, a mit 
eddig az édesvízi szivacsok fosszil alakjairól tudtunk; ez okból dr. Traxler 
László értekezése igen becses adalék. Clark József úr által figyelmeztetve, a 
dubroviczai (Zólyom megye) és a boryi (Hont megye) brakvizi lerakodásait alkotó 
ragadópalában, illetőleg diatomeapelitben, a melyeknek szép és gazdag diatomea- 
floráját dr. Pantocsek József úr becses műveiből ismeijük, egy ilyen édesvízi szi¬ 
vacs szervetlen maradványait ugyanis kovaspikulákat és ampliidiskusokat talált. 
E spikulák mind nagyságra, mind alakra nézve igen változók, mi egy olyan jelen¬ 
ség, mely különben az élő édesvízi szivacsoknál is tapasztalliató. Találkoznak kis, 
vékony, orsóalakú, egyenes vagy görbe tűk is, a melyek esetleg a középen golyó¬ 
formán vannak megvastagodva; az ampliidiskusokra nézve pedig megjegyzi 
dr. Traxler úr, hogy ezek vaskosabbak, mint az eddig ismert édesvízi szivacsfa¬ 
jokéi. Az eddig ismert amphidiskusos szivacsfajok közül egynek sincsenek ezen 
kovarészekkel azonosítható spikulái. Dr. Traxler úr Ephydatia fossilis név alatt 
mutatja be a két magyarországi szarmatakorú lelethelyen előforduló szivacsot. 
Az 1894. január 20-án tartott választmányi ülésen a folyó ügyek elvégzése 
után az első titkár bemutatta a selmeczbányai fiókegyesület 1893. évi számadását, 
továbbá a múlt évi közgyűlés által kiküldött pénztárvizsgáló bizottság jelentését 
1893-ról; nem különben bemutatja dr. Schafarzik Ferencz, mint a földrengési 
bizottság előadója, a pénztárvizsgáló bizottság jelentését a múlt évről. A választ¬ 
mány mind e jelentéseket tudomásul vette. Végül előteijeszti az első titkár az 
1894. évi költségvetést, melyet a választmány tételenként elfogad, de följogosítja a 
titkárt arra is, hogy az alaptőkéhez csatolandó összeget fölmerülő szükség szerint 
a Közlöny javára is fordíthatja. 
